
NR. SC2019 - 
RAPORT DE SPECIALITATE

privind modificarea HCL nr. 347/15.09.2017 privind aprobarea documentației tehnico-economice, a indicatorilor tehnico-economici - faza D.A.L.I. și a anexei privind descrierea sumară a investiției, pentru obiectivul " Reabilitare termică imobil, str. Felix, nr.23,bl.75 ", modificat prin HCL nr. 599/16.11.2018
Având în vedere Expunerea de motive a Primarului Municipiului Timisoara si Proiectul de hotărâre privind obiectivul de investitii "Reabilitare termică imobil, str. Felix, nr.23,bl.75 ",  prin care se propune modificarea HCL nr. 347/15.09.2017  privind aprobarea documentatiei tehnico-economice, a indicatorilor tehnico - economici - faza D.A.L.I. si a anexei privind descrierea sumară a investitiei, pentru obiectivul "Reabilitare termică imobil, str. Felix, nr.23,bl.75 ", modificat prin HCL nr. 599/16.11.2018

Facem următoarele precizări: În conformitate cu conditiile specifice de accesare a fondurilor în cadrul Programului Operaţional Regional 2014-2020, Axa prioritară 3 - Sprijinirea  tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea A - Clădiri Rezidenţiale, una dintre anexele obligatorii la depunerea cererii de finantare este Hotărârea consiliului local de aprobare documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propusă a fi realizată prin proiect.
Proiectul tehnic a fost contractat în baza O.U.G. nr. 18/04.03. 2009 (*actualizată*) privind creşterea performanţei energetice a blocurilor de locuinţe si cu respectarea prevederilor H.G. nr. 907/29.11.2016 privind etapele de elaborare şi conţinutul-cadru al documentaţiilor tehnico-economice aferente obiectivelor / proiectelor de investiţii finanţate din fonduri publice.

Precizăm că emiterea proiectului de hotărâre are la bază documentatia tehnico - economică nr.144/1/2017, faza D.A.L.I., elaborată în baza H.G. nr. 907/29.11.2016, de către prestatorul serviciilor de proiectare si asistentă tehnică din partea proiectantului - SC Eurodraft Proiect Design SRL. 

Pentru imobilul situat la adresa str. Felix, nr.23,bl.75, s-a depus Cererea de finanţare în cadrul  Programului Operaţional Regional 2014-2020, Axa prioritară 3, Prioritatea de investiţii 3.1, Operaţiunea A - Clădiri Rezidenţiale.

În vederea finalizării etapei precontractuale, conform adresei  ADR Vest nr.5761/15.03.2019 înregistrată la Primăria Municipiului Timisoara cu nr.CDD2019-195/22.03.2019 se solicită actualizarea estimarilor bugetare legate de valoarea preconizata a achizitiilor efectuate/care urmeaza sa fie efectuate, a devizului general, precum si a tuturor documentelor relevante afectate de aceste modificari, în baza art. art. 71 din O.U.G. nr. 114/2018.


În concluzie, prin Proiectul nr. 144/1/2017 s-au stabilit următoarele:

-  valoarea totală estimată a investiţiei conform devizului general actualizat în baza art. art. 71 din O.U.G. nr. 114/2018, ca fiind de 611.519,55 lei (inclusiv TVA), din care C+M are valoarea de  532.823,11 lei (inclusiv TVA), 
- indicatorii tehnico - economici rezultasi în urma elaborării Proiectului tehnic, faza D.A.L.I., conform Anexei 1 la prezentul Raport de specialitate;
- Descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate

Având în vedere prevederile legale expuse în prezentul raport, respectiv art. 71 din O.U.G. nr. 114/2018, H.G. nr. 907/29.11.2016 si  Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind modificarea HCL nr. 347/15.09.2017 privind aprobarea documentatiei tehnico-economice, a indicatorilor tehnico - economici- faza D.A.L.I. si a anexei privind descrierea sumară a investitiei, pentru obiectivul "Reabilitare termică imobil, str. Felix, nr.23,bl.75 ", modificat prin HCL nr. 599/16.11.2018, îndeplineste conditiile tehnice pentru a fi supus dezbaterii si aprobării plenului consiliului local. 

